钦定古今图书集成/理学汇编/学行典/第190卷 > 张恭
## 钦定古今图书集成/理学汇编/学行典/第190卷 > 张恭

按《元史孝友传》：“张恭，河南偃师人。以兵部符署鹰房
府案牍。亲老，辞归侍养，垦理先墓，身负水灌松柏。父
丧过哀，侍母冯氏尢谨。岁凶，恭夫妇采野菜为食，而
营奉甘旨无乏。母有疾，恭手除溷秽，喂哺饮食，且尝
粪以验疾势。天历初，西兵至河南居民悉窜，恭守视
母病，项中一剑不去，母惊悸而殁。恭居丧尽礼，人称
‘孝焉’。”有诏旌其闾。